ZÁKLADNÁ ŠKOLA S MATERSKOU ŠKOLOU NIŽNÁ, NOVÁ DOBA 482,

NIŽNÁ

ŠKOLSKÝ VZDELÁVACÍ PROGRAM

MATERSKEJ ŠKOLY SMELÝ ZAJKO



|  |  |
| --- | --- |
|  |  |
| Školský vzdelávací program | Smelý zajko |
| Forma vzdelávania | Celodenná/poldenná |
| Vyučovací jazyk | Slovenský |
| Zriaďovateľ | Obec Nižná  Telefón 043/ 5309 786 |
| Názov školy | Základná škola s materskou školou |
| Adresa školy | Nová Doba 482, 027 43 Nižná |
| Elokované pracovisko | Orličie 605, 027 43 Nižná |
| Riaditeľ školy  Kontakt | Mgr. Ľubomír Ivan  Telefón 043/5324 586,  e-mail: riaditel@zsnizna.edu.sk |
| E-mail MŠ: | [msorlicie@gmail.com](mailto:msorlicie@gmail.com) |
|  | msnovadoba@gmail.com |
| Rok a miesto vydania | 2015 Nižná |
| Schválený pedagogickou radou  Prerokovaný v Rade Školy  Schválený zriaďovateľom | 19.11.2015  8.11.2016  8. 11.2016 |
| Platný | 19.11.2015 |
| Revidovaný | 25.03.2016, 8.09.2016,  08.09.2017, 28.08.2018 |
| Koordinátor | Daniela Nováková, zástupkyňa riaditeľa školy pre MŠ |

Motto:

„Najkrajšie a najlepšie veci nemôžeš vidieť, nemôžeš sa ich dotknúť, môžeš ich len pocítiť srdcom. „

**Úvod**

Štátny vzdelávací program pre predprimárne vzdelávanie v materských školách je záväzným dokumentom pri vytváraní školských vzdelávacích programov a požiadavky v ňom vyjadrené sú predmetom vyhodnocovania a kontroly výchovno-vzdelávacej činnosti materských škôl zo strany príslušných orgánov štátu.

Štátny vzdelávací program :

- predstavuje štátom stanovené vymedzenie cieľov a obsahu predprimárneho vzdelávania v súlade s aktuálnymi požiadavkami na budovanie základov vzdelania a kultúrnej gramotnosti v súčasnej spoločnosti,

- predstavuje základný rámec pre tvorbu konkrétnych školských vzdelávacích programov, ktoré sú prispôsobené lokálnym potrebám materských škôl a deťom, ktoré materskú školu navštevujú,

- je rámcom, oporou a východiskom pre tvorbu metodických materiálov pre materské školy, ktoré napomáhajú materským školám realizovať ich školské vzdelávacie programy,

- je koncipovaný tak, aby predprimárne vzdelávanie bolo plnohodnotným východiskom všeobecného vzdelávania na ďalších stupňoch vzdelávania. Vymedzené vzdelávacie oblasti predprimárneho vzdelávania zabezpečujú kontinuitu s primárnym vzdelávaním v základnej škole,

- akcentuje zmysluplnú evaluačnú prácu pri dosahovaní cieľov vzdelávania v materskej škole a pri vyhodnocovaní účinnosti a kvality výchovy a vzdelávania,

- akceptuje požiadavky na zabezpečenie inkluzívneho vzdelávania v materskej škole,

- vytvára predpoklady na autonómne plánovanie a realizáciu výchovy a vzdelávania na úrovni konkrétnych materských škôl a pri každodennej práci učiteliek.

Minister školstva vedy a výskumu a športu SR dňa 6. júla 2016 schválil Štátny vzdelávací program pre predprimárne vzdelávanie v materských školách pod číslom 2016-17780/27322:1-10AO. Tento ŠVP bude záväzným pedagogickým dokumentom pre všetky materské školy zaradené v sieti škôl a školských zariadení v Slovenskej republike od 1. septembra 2016.

**1. CIELE VÝCHOVY A VZDELÁVANIA**

Hlavný cieľ výchovy a vzdelávania v materskej škole sa odvíja od cieľov výchovy a vzdelávania uvedených v *zákone* *č.* *245/2008* *Z.* *z.* *o* *výchove* *a* *vzdelávaní* *(školský* *zákon)* *a* *o* *zmene* *a* *doplnení* *niektorých* *zákonov* *v* *znení* *neskorších* *predpisov*. Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-emocionálnej úrovne ako základu na školské vzdelávanie v základnej škole a na život v spoločnosti.

**1.2 Predprimárne vzdelávanie pomáha dieťaťu**:

* posilňovať úctu k rodičom a k dospelým, ku kultúrnym a národným hodnotám, tradíciám, k materinskému jazyku;
* získavať úctu k právam a základným ľudským slobodám;
* učiť sa tolerancii, princípom rovnosti a rešpektovaniu všeľudských etických hodnôt;
* rozvíjať a kultivovať vlastnú osobnosť;
* pripravovať sa na celoživotné vzdelávanie;
* učiť sa kooperovať a participovať na dianí v skupine;
* preberať na seba zodpovednosť za vlastné konanie.

**1.3 Vlastné ciele školského vzdelávacieho programu**

* rozvíjať a podporovať zdravé sebavedomie a sebaistotu detí, rozvíjať a podporovať jedinečnosť detí,
* rozvíjať a podporovať schopnosti detí kooperovať v skupine,
* podporovať a rozvíjať športové aktivity s cieľom pestovať trvalo pozitívny postoj k svojmu zdraviu,
* utvárať návyky, postoje, zručnosti a spôsobilosti v oblasti starostlivosti o zdravie a zdravý životný štýl,
* vytvárať vonkajšie a vnútorné podmienky pre rozvoj pohybovej aktivity detí,
* v spolupráci s rodičmi realizovať podporné edukačné projekty a športové aktivity,
* rozvíjať u detí schopnosť prejavovať environmentálne cítenie,
* pripraviť deti na vstup do ZŠ – zámerne harmonicky rozvíjať osobnosť detí,
* podporovať nadanie a  záujmy každého dieťaťa

**2. VLASTNÉ ZAMERANIE MATERSKEJ ŠKOLY**

**Motto: ,,Pohyb je činnosť, ktorá zamestnáva príjemným spôsobom tela i ducha.“**

Názov „Smelý zajko“ a motto školského vzdelávacieho programu obsahujú hlavnú myšlienku, ktorú sme si zvolili pri výchove a vzdelávaní na ďalšie roky. Zriaďovateľom našej ZŠ s MŠ je Obec Nižná, ktorá je známa svojimi športovými strediskami, ako sú: štadión, ihrisko s umelou trávou, tenisové kurty, telocvične, dve posilňovne so saunou, aqua centrum, v zimných mesiacoch lyžiarsky vlek. Našim cieľom je všestranne rozvíjať telesnú zdatnosť so zameraním na rozvoj špecifických pohybových schopností, skvalitňovať športovo-pohybovú prípravu detí a viesť k zdravému spôsobu života. Komplexne pôsobiť na vedomosti, postoje a motivovať deti tak, aby sa u nich pozitívne ovplyvnilo správanie k vlastnému zdraviu a posilňovala sa fyzická, duševná a sociálna pohoda. Boli sme úspešní v projekte pod názvom “Poďme príjemne zamestnať pohybom naše telo i ducha“, ktorý bol podporovaný MŠ SR. Zo získaných finančných prostriedkov sme zakúpili športové náradie a náčinie, čím sme zvýšili pravidelné fyzické aktivity detí v obidvoch materských školách. Medzi pravidelné aktivity, ktoré organizujeme v spolupráci s rodičmi patria: Netradičné športy, Športová olympiáda a Trojboj škôlkarov. Dané aktivity si vyžadujú systematickú prípravu počas celého školského roka. Uvedomujeme si, že prevencia proti detskej obezite, ktorú chceme naďalej posilňovať, nezahŕňa len fyzickú aktivitu, preto plánujeme zotrvať v snahe intenzívnejšie podporovať vzdelávanie v oblastiach a témach zdravej výživy a tým viesť deti k zdravému životnému štýlu. V tejto oblasti nám pomáha realizácia projektu ZŠ, ktorá je zameraná na správnu životosprávu a distribuuje pravidelne 1x v týždni do materskej školy čerstvé ovocie. Prostredníctvom lepšej spolupráce s vedúcou školskej jedálne chceme deťom poskytnúť inováciu jedálneho lístka a tým zvýšiť dennú spotrebu ovocia a zeleniny spolu so zdravšou výživou. Budeme podporovať pitný režim detí zakúpením detských barelov na čistú vodu, aby sme znížili príjem sladených nápojov. Realizujeme dostupnú stomatologickú prevenciu, rôznymi aktivitami a besedou so zubnou lekárkou. Rodičom, učiteľom aj deťom plánujeme poskytovať aktuálne informácie o zdraviu prospešných aktivitách a tým zvyšovať ich povedomie o zdravom životnom štýle.

Budeme pokračovať v podporovaní celkového osobnostného rozvoja detí v oblasti intelektuálnej, sociálno – emocionálnej a psychomotorickej. V súlade s ich vekovými a  individuálnymi osobitosťami budeme rozvíjať ich schopnosti, zručnosti a tým utvárať predpoklady na ďalšie vzdelávanie pre prípravu na život v spoločnosti.

Individuálnym prístupom v edukačnom procese sa snažíme podporovať osobnostný rozvoj všetkých detí, deti so zdravotným postihom, zo sociálne znevýhodneného prostredia a deti prejavujúcimi talent a nadanie v krúžkových a projektových činnostiach.

Plnenie výkonových štandardov realizujeme cieľavedomou výchovno – vzdelávacou činnosťou s možnosťou jej ďalšieho modifikovania vhodnými zážitkovými stratégiami a metódami určenými pre materské školy.

V predškolskom veku má výchova a vzdelávanie činnostný a procesuálny charakter. Všeobecnými a špecifickými cieľmi smerujeme k rozvíjaniu kľúčových kompetencií detí v predškolskom veku.

**3. STUPEŇ VZDELANIA**

Absolvovaním posledného ročníka vzdelávacieho programu odboru vzdelávania v materskej škole získa dieťa **predprimárne vzdelanie**. Predprimárne vzdelávanie ukončuje dieťa spravidla v školskom roku, v ktorom do 31. augusta dosiahne šiesty rok veku a dosiahne školskú spôsobilosť.

Osvedčenie o absolvovaní predprimárneho vzdelávania sa vydáva v posledný deň školského vyučovania s dátumom 30. jún 2017. Vydaniu osvedčenia nepredchádza žiadne hodnotenie dieťaťa. Rovnaké osvedčenie získavajú deti absolvujúce bežnú materskú školu, ako aj deti absolvujúce špeciálnu materskú školu, alebo ktoré boli vzdelávané v špeciálnej triede bežnej materskej školy. Pri vydávaní osvedčenia sa individuálne posudzuje absencia detí na výchove a vzdelávaní počas posledného ročníka v materskej škole. Deťom, o ktorých materská škola vie, že budú mať odložené plnenie povinnej školskej dochádzky a budú navštevovať materskú školu aj v nasledujúcom školskom roku, sa osvedčenie o absolvovaní predprimárneho vzdelávania nevydáva.

Predprimárne vzdelávanie môže dieťa ukončiť aj vtedy, ak nedovŕšilo šiesty rok veku, ale podľa vyjadrenia príslušného školského zariadenia výchovného poradenstva a prevencie a školského pediatra, môže plniť povinnú školskú dochádzku (predčasné zaškolenie dieťaťa na žiadosť rodičov).

V prípade, že dieťa pri dovŕšení veku 6 rokov nemá potrebné výchovno-vzdelávacie zručnosti, vedomosti, alebo nie je emocionálne dostatočne zrelé, odporučí psychológ príslušnej pedagogicko-psychologickej poradne odklad povinnej školskej dochádzky na jeden rok.

**Dieťa** **po** **absolvovaní** **materskej** **školy** **nedisponuje** **rozvinutými** **kompetenciami** **v** **daných** **oblastiach,** **no** **dosahovanie** **základných** **cieľov** **jednotlivých** **vzdelávacích** **oblastí** **tohto** **programu** **vytvára** **predpoklady** **na** **ich** **plné** **rozvinutie** **v** **budúcnosti.**

Dokladom o absolvovaní predprimárneho vzdelávania je Osvedčenie o predprimárnom vzdelávaní, ktoré dieťa dostane na slávnosti Rozlúčka predškolákov, za účasti pána riaditeľa ZŠ s MŠ

Mgr. Ľubomíra Ivana a rodičov.

**4 . MATERIÁLNO TECHNICKÉ A PRIESTOROVÉ PODMIENKY**

Materská škola na Ul. Nová Doba č. 482 je vybudovaná v priestoroch prístavby ZŠ so samostatným vchodom. Na prízemí sú dve triedy, dve spálne, kancelária, sociálne zariadenie/ WC, umyváreň /, sklad a šatňa. Na stravovanie deti využívajú priestory školskej jedálne. Deti MŠ telovýchovné aktivity uskutočňujú v priestoroch telocvične ZŠ. Za budovou sa rozprestiera trávnatá plocha s preliezačkami, pieskoviskom. Pred vstupom do MŠ je obnovené ihrisko s preliezačkami umelou trávou a krytým domčekom. Sklady hračiek sú pri ihriskách, vybavené športovým náčiním a hračkami. Počas jarných prázdnin boli vymenené radiátory .Vykurovanie priestorov materskej školy zabezpečuje Základná škola.

Elokovaná materská škola na Ul. Orličie č. 605 sa nachádza v typizovanej budove pozostávajúcej z troch častí. V prízemnej budove je trieda najstarších detí so sociálnym príslušenstvom, šatňou a kuchynkou. V ďalšej časti sú hospodárske priestory / kuchyňa, práčovňa, mangľovňa, kancelária, sklady a sociálne zariadenia./

V dvojpodlažnej budove sú umiestnené dve triedy, spálne, šatne, sociálne zariadenia, sklady a kuchynky. Obe budovy sú spojené presklenou pergolou. V tretej budove sa nachádza plynová kotolňa, ktorá zabezpečuje vykurovanie celého objektu plynovým kotlom. Zásobovanie pitnou vodou oboch materských škôl je zabezpečené obecným vodovodom.

Pred vstupom do MŠ je trávnik s ozdobnými kríkmi a prístupovými chodníkmi. V areáli MŠ sa nachádza preliezačka, pieskovisko a veľká panelová plocha, ktorá poskytuje priestor na rôzne pohybové aktivity. V záhradnom sklade sú uložené hračky do piesku, skladačky a záhradný nábytok. Deti majú k dispozícii kolobežky a odrážadlá. Areál MŠ Orličie nie je vyhovujúci pre pohybové aktivity detí počas pobytu vonku, ale tento problém je v súčasnosti v riešení obecného zastupiteľstva obce Nižná.

Tri triedy v budove sú zrekonštruované s detskou šatňou, a kúpeľnou. Obnovil sa nábytok v týchto triedach a steny sú natreté termoregulačným náterom. Na celej budove bola zrekonštruovaná sedlová strecha.

Súčasťou materiálneho vybavenia je detská a odborná literatúra, učebné zdroje. Škola sa postupne vybavuje najmodernejšími učebnými pomôckami. V triedach sú nainštalované tri interaktívne tabule, ktoré poskytujú a rozširujú obzor poznávania o možnosti internetového zdroja informácií, ale aj audiovizuálneho poznávania a emocionálnych zážitkov. Pre kvalitné plnenie školského vzdelávacieho programu je potrebné školu zabezpečiť dostatočným množstvom spotrebného a edukačného materiálu.

**5. PODMIENKY NA ZABEZPEČENIE BEZPEČNOSTI A  OCHRANY ZDRAVIA**

**PRI VÝCHOVE A VZDELÁVANÍ**

Podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, ktorý možno aplikovať na podmienky na zaistenie bezpečnosti a ochrany zdravia pri výchove a vzdelávaní, zriaďovateľ a riaditeľka školy sú povinní starať sa o bezpečnosť a ochranu zdravia detí a všetkých dospelých osôb, ktoré sa nachádzajú s jeho vedomím na jeho pracovisku a v jeho priestoroch.

Problematika zaistenia bezpečnosti a ochrany zdravia je integrálnou súčasťou obsahu výchovy a vzdelávania detí v materských školách. Deti sa prostredníctvom tohto obsahu učia chrániť si svoje zdravie aj zdravie iných, predchádzať úrazom a riešiť na elementárnej úrovni situácie ohrozujúce zdravie.

Bezpečnostného technika pre obidve školy zabezpečuje zmluvný technik. Podľa

právnych noriem a predpisov vykonáva a zabezpečuje revízie a kontroly vyhradených technických zariadení. Údržba a opravy zistených závad prispievajú k bezproblémovému chodu školy a vytvárajú podmienky na zaistenie bezpečnosti a ochrany zdravia detí a zamestnancov školy. Zamestnanci sa v predpísaných intervaloch zúčastňujú školení o bezpečnosti a ochrane zdravia pri práci , požiarnej ochrane a poskytnutia prvej pomoci.

Pri výchove a vzdelávaní, pri činnostiach priamo súvisiacich s výchovou a vzdelávaním a pri poskytovaní služieb budeme:

* prihliadať na základné fyziologické potreby detí,
* vytvárať podmienky pre zdravý vývin detí a predchádzanie sociálno-patologických javov,
* poskytovať nevyhnutné informácie na zaistenie bezpečnosti a ochrany zdravia detí,
* viesť evidenciu registrovaných školských úrazov detí, ku ktorým došlo počas výchovno-vzdelávacej činností, alebo pri činnostiach organizovaných materskou školou.

V záujme ochrany zdravia detí a zamestnancov budeme naďalej vytvárať podmienky na zaistenie bezpečnosti a ochrany zdravia pri výchove a vzdelávaní s dôrazom na dodržiavanie „Práv dieťaťa“. Plynulá prevádzka MŠ je podmienená **Školským poriadkom, Prevádzkovým poriadkom, Organizačným poriadkom, Pracovným poriadkom,**  ktoré sú vypracované v zmysle právnych noriem.

Lekárnička je plne vybavená a nainštalovaná v obidvoch materských školách. Prvú pomoc poskytne prítomná učiteľka,  kontakt na lekára a iné dôležité kontakty sú zverejnené pri telefóne v budove MŠ, dokumentácia úrazov je dostupnápre pedagogický personál.

Problematika zaistenia bezpečnosti a ochrany zdravia pri výchove a vzdelávaní je podrobne rozpracovaná v prevádzkovom a školskom poriadku.

**6. PERSONÁLNE OBSADENIE MATERSKEJ ŠKOLY**

Materská škola má 13 zamestnancov, z toho 10 pedagogických. Všetci spĺňajú kvalifikačné aj osobnostné predpoklady na výkon svojho pracovného zaradenia. Edukačnú činnosť zabezpečujú pedagogickí zamestnanci, ktorí spĺňajú podmienky odbornej a pedagogickej spôsobilosti v súlade s vyhláškou MŠVVaŠ SR č. 437/2009 Z.z. o odbornej a pedagogickej spôsobilosti pedagogických zamestnancov v znení neskorších predpisov a Zákon č. 317/2009. Majú ukončené úplné stredné vzdelanie. Pani učiteľka Mgr. Eva Mariašová má skončené magisterské štúdium na Univerzite Mateja Bela v B. Bystrici na fakulte pedagogiky, odbor Predprimárne vzdelávanie. Mgr. Janka Regulyová učiteľka má magisterské štúdium ukončené na Katolíckej univerzite v Ružomberku, odbor špeciálna pedagogika. Mgr. Martina Nákačková má ukončené predprimárne vzdelávanie a náboženstvo na Katolíckej univerzite v Ružomberku. Pani učiteľka Bc. Tuková získala štúdiom na Katolíckej univerzite v Ružomberku odbor: Predškolská a elementárna pedagogika titul Bc. v júni 2018. Učiteľky si zvyšujú profesionálne kompetencie samoštúdiom a ďalším vzdelávaním prostredníctvom školení organizovaných MPC - Žilina. Pani zástupkyňa obhájila I. Atestáciu v máji 2017. V inovačnom vzdelávaní získala pani učiteľka : Ľubica Zajacová s názvom: Digitálne technológie 15 kreditov, Anna Mikulajová ukončila vzdelávanie Obsahová reforma MŠ získala 11 kreditov. Roxana Ružbacká v roku 2017, 30 kreditov. V júni 2018 pani uč. Mgr. Nákačková ukončila vzdelávanie s názvom Dieťa a hudba a získala 10 kreditov.

Máme tri nepedagogické zamestnankyne. ( MŠ Nová doba 482 jedna upratovačka, v elokovanom pracovisku MŠ, Orličie 605 dve upratovačky a kuchárka).

MŠ Nová doba: učiteľky : Radka Dedinská Mgr. Eva Mariašová

Roxana Ružbacká Mgr. Jana Regulyová

Upratovačka : Anna Garajová

MŠ Orličie : učiteľky: Oľga Mariašová Magdaléna Tuková

Ľubica Zajacová Mgr. Martina Nákačková

Daniela Nováková Anna Mikulajová

Upratovačky: Eleonóra Kapsová, Miroslava Činčarová

**7. VNÚTORNÝ SYSTÉM KONTROLY A  HODNOTENIA DETÍ**

Učiteľky vykonávajú hodnotenia priebežne a systematicky. Pri hodnotení si overujú, či volili správny postup a metódy, či požiadavky na deti neboli príliš vysoké a pod. Využívajú slovné a písomné hodnotenie. Slovné hodnotenie dieťaťa sa uskutočňuje po každej činnosti. V prevažnej miere sa využíva pozitívne hodnotenie. Písomne deti hodnotia pani učiteľky v pedagogickej  diagnostike na začiatku a na konci školského roka. Záznamy sa podľa potreby aktualizujú a využívajú v rámci konzultačno-poradenských služieb učiteliek so zákonnými zástupcami detí podľa vzájomnej dohody. V  triede 5-6 ročných detí sa v druhom polroku vykonávajú testy školskej zrelosti v spolupráci so Súkromným centrom pedagogicko-psychologického poradenstva v Tvrdošíne, alebo so psychologičkou PhDr. Oľgou Filkovou. S výsledkami sa oboznamujú rodičia našich detí, v priestoroch MŠ.

**Konkrétne zameranie, kritéria, formy hodnotenia detí sú každoročne aktualizované a rozpracované v ročnom pláne vnútornej kontroly školy.**

**7.1 Vnútorný systém kontroly a hodnotenia zamestnancov**

Hodnotenie sa uskutočňuje rozhovorom, pozorovaním a podľa výsledkov detí. Hodnotí sa :

* sociálno-psychologické schopnosti ( sociálne interakcie  vo vzťahu k deťom a rodičom, ku pracovnému kolektívu )
* schopnosti spojené s plnením cieľov edukačného procesu
* zvládnutie metodickej stránky cielenej edukačnej činnosti
* diagnostické a individuálne poradenské, konzultačné schopnosti
* reflexia vlastnej činnosti

Konkrétne zameranie, kritéria, formy hodnotenia zamestnancov sú každoročne aktualizované a rozpracované v ročnom pláne vnútornej kontroly školy.

**8. DĹŽKA DOCHÁDZKY A  FORMY VÝCHOVY A VZDELÁVANIA**

Na predprimárne vzdelávanie v materských školách sa prijímajú spravidla deti od troch do šiestich rokov veku; dĺžka dochádzky detí do MŠ je spravidla 3 roky. Umožňujeme **celodennú a poldennú formu** výchovy a vzdelávania detí; ak je voľná kapacita, možno prijať aj deti od dvoch rokov veku.Prednostne sa prijímajú deti, ktoré dovŕšili päť rokov, deti s odloženým začiatkom plnenia povinnej školskej dochádzky a deti s dodatočne odloženým začiatkom plnenia povinnej školskej dochádzky.

Do triedy materskej školy sa zaraďujú spravidla deti rovnakého veku. Deti, ktoré majú v nasledujúcom roku začať plniť povinnú školskú dochádzku sa obvykle zaraďujú do samostatnej triedy. Do materskej školy môžeme prijať deti zo ŠVVP – so zdravotným znevýhodnením, zo sociálne znevýhodneného prostredia a deti nadané za podmienok, že tieto deti sú evidované v zariadení výchovného poradenstva a prevencie. Výchova a vzdelávanie detí zo ŠkVP sa realizuje podľa individuálnych výchovno-vzdelávacíchprogramov. Učebné osnovy sú prispôsobené pre rozvoj príslušného nadania a škola využíva odborný servis špeciálneho pedagóga, psychológa, logopéda.

**Nemáme vytvorené podmienky (asistent učiteľa, bezbariérovosť prostredia) na prijatie všetkých detí so ŠVVP do MŠ.**

Materská škola môže organizovať pobyty detí v škole v prírode, výlety, exkurzie, saunovanie, športový výcvik a ďalšie aktivity len **s informovaným súhlasom zákonného zástupcu** dieťaťa a **po dohode so zriaďovateľom**.

V materskej škole sa umožňuje realizácia krúžkovej činnosti. Krúžok anglického jazyka vedie externá lektorka spĺňajúca kvalifikačné predpoklady.

Predprimárne vzdelávanie sa uskutočňuje formou celodenného a poldenného niekoľkoročného predškolského vzdelávania.

Súčasťou denného poriadku sú:

• hry a hrové činnosti podľa výberu detí

• pohybové a relaxačné cvičenia,

* edukačné aktivity

• pobyt vonku,

• odpočinok,

• činnosti zabezpečujúce životosprávu (osobná hygiena, stravovanie).

**Hry a hrové činnosti** sú spontánne alebo učiteľkou navodzované hry a hrové aktivity detí. Súčasťou hier a hrových aktivít sú vopred plánované **edukačné aktivity**. Hry a hrové činnosti sa môžu v rámci zostavovania denného poriadku zaradiť aj 2 – 3 krát v dopoludňajších a odpoludňajších hodinách.

**Pohybové a relaxačné cvičenia** obsahujú zdravotné cvičenie s náčiním, pohybové hry, relaxačné a dychové cvičenia, hudobno-pohybové hry, cvičenia s hudobným sprievodom, cvičenie s využitím riekaniek. Realizujú sa každý deň v určitom čase, s dodržiavaním psychohygienických zásad ( hneď po jedle necvičiť, vyvetrať miestnosť, príp. cvičiť vonku, prezliekať detí do úborov na telovýchovnú cielenú aktivitu atď.) patria k vopred plánovaným aktivitám. Účinnosť pohybových a relaxačných cvičení spočíva v dostatočnej a rozmanitej pohybovej aktivite dieťaťa a v plynulom striedaní fáz pohybovej záťaže a odpočinku.

**Pobyt vonku** obsahuje pohybové aktivity detí, vychádzky, tvorivé, edukačné aktivity, voľné pohybové a športové činnosti atď. Počas pobytu vonku sa uskutočňujú aj špeciálne sezónne športy, ako bobovanie, sánkovanie, kolobežkovanie, kĺzanie a hry s vodou.

V záujme zdravého psychosomatického rozvojadieťaťa sa neodporúča vynechávať

pobyt vonku. Realizuje sa každý deň. Výnimkou, kedy sa nemusí uskutočniť, sú nepriaznivé klimatické podmienky, silný nárazový vietor, silný mráz, dážď (nie mrholenie). V jarných a letných mesiacoch sa pobyt vonku upravuje vzhľadom na intenzitu slnečného žiarenia a zaraďuje sa 2 krát počas dňa, v dopoludňajších i odpoludňajších hodinách.

**Odpočinok** sa realizuje v závislosti od potrieb detí s minimálnym trvaním 30 minút.

Najdlhšie odpočívajú, alebo spia deti 3-4 ročné . Všetky deti odpočívajú na ležadlách. Postupne je možné zaraďovať v menšom časovom rozsahu, hlavne netrvať na tom , aby dieťa spalo. Zvyšnú časť odpočinku môžu deti najstaršej triedy venovať pokojným hrám, počúvaniu rozprávok, grafomotorickým cvičeniam, prezeraniu kníh a encyklopédií a spoločenským hrám.

**Činnosti zabezpečujúce životosprávu** sa realizujú v pevne stanovenom čase.

Odporúča sa dodržať trojhodinový interval medzi podávaním jedla. Čas podávania

jedla sa stanovuje podľa podmienok prevádzky materskej školy.

Všetky organizačné formy denného poriadku sú po pedagogicko-psychologickejstránke rovnocenné**.** Majú vplyv na rozvoj osobnosti dieťaťa vo všetkých vzdelávacíchoblastiach, a preto ich pedagogicky usmerňujú kvalifikované učiteľky predprimárneho vzdelávania.

Predprimárne vzdelávanie uskutočňujeme formou celodenného niekoľkoročného predškolského vzdelávania, v niektorých prípadoch na základe požiadaviek rodiča aj poldenného vzdelávania v rozsahu 4-5 hodín v dopoludňajšom čase.

Deti zaraďujeme do tried spravidla podľa veku. Počet tried nám neumožňuje otvárať samostatné triedy pre každú vekovú skupinu. Máme triedy zmiešané. Deti plnia ciele, úlohy a činnosti, ktoré diferencujeme vekuprimerane s ohľadom na rozdielne výchovno-vzdelávacie potreby.

**Vzdelávacia aktivita** je systematická, plánovaná, zmysluplná, veku primeraná aktivita, ktorá v sebe zahŕňa vyvážené uskutočňovanie predškolského vzdelávania. Táto činnosť môže byť obsiahnutá v každej organizačnej forme denného poriadku, ako jej integrálna súčasť. Uskutočňuje sa frontálne, skupinovo a individuálne, rôznymi stratégiami, metódami, s využitím zásad výchovno-vzdelávacej práce.

**9. UČEBNÉ OSNOVY A VÝCHODISKÁ PLÁNOVANIA VZDELÁVACÍCH AKTIVÍT**

Východiská plánovania sú súčasťou školského vzdelávacieho programu a vymedzujú výchovno-vzdelávacie ciele a obsah výchovno-vzdelávacej činnosti. Rešpektujeme činnostný a procesuálny charakter výchovy a vzdelávania. Všeobecné a špecifické ciele smerujú k rozvoju elementárnych základov kľúčových kompetencií.

Ciele výkonových štandardov sú spracované do 10 integrovaných tematických celkov. Každý obsahový celok má 4 témy. Špecifické ciele sa rozvíjajú prostredníctvom tematických oblastí, stratégii, učebných zdrojov, metód a prostriedkov edukácie. Východiská plánovania zohľadňujú vekovú kategóriu detí 6 ročných. Na základe poznania aktuálnych rozvojových možností detí výkonové štandardy stanovené vo východiskách plánovania, konkretizujeme v týždňových plánoch dopoludňajších cieľových edukačných aktivitách, ktoré sa **vypracúvajú týždeň vopred**.

Obsah vzdelávania v materskej škole sa vymedzuje v nasledujúcich vzdelávacích oblastiach:

**- Jazyk a komunikácia**

**- Matematika a práca s informáciami**

**- Človek a príroda**

**- Človek a spoločnosť**

**- Človek a svet práce**

**- Umenie a kultúra**

**- Zdravie a pohyb**

Vymedzenie obsahu predprimárneho vzdelávania v uvedených vzdelávacích oblastiach neznamená, že vzdelávacie aktivity v materskej škole sa nevyhnutne uplatňujú v samostatných aktivitách. Môžu sa navzájom prelínať a dopĺňať.

Výchovno-vzdelávací proces sa riadi didaktickými princípmi plánovania, ktoré sú v súlade so zásadou jednoty teórie a praxe. V práci učiteľky sa to odzrkadľuje zavádzaním nových efektívnych riešení praktických úloh s dôrazom na spájanie teoretických poznatkov s praktickým riešením. Ciele a prostriedky edukačnej činnosti sú primerané reálnym možnostiam osobnosti detí. Úroveň požiadaviek je vekuprimeraná duševnej a telesnej vyspelosti detí, sú diferencované podľa vývinových úrovní dieťaťa. Učiteľka motivuje činnosť k naplneniu a osvojeniu kompetencií detí. Jasne formuluje špecifické ciele výchovno-vzdelávacej činnosti. Zdôvodňuje a objasňuje  ich podľa potreby. Osvojovanie si nových poznatkov sa deje v logickom a prepojenom systéme v nadväznosti na pochopené a naučené schopnosti. Pravidelnosť učenia sa, je zabezpečovaná optimálnymi stratégiami výučby sústavným a priebežným hodnotením. Osvojovanie si schopností a zručností je plánované s prihliadnutím na postupnosť od ľahšieho ku ťažšiemu. Od konkrétneho ku abstraktnému, od známeho k neznámemu, aby sa podporovala u detí samostatná aktivita a chuť poznávať. Aby poznatky detí boli trvácne a vedeli ich využiť v praktickom živote, je dôležité zabezpečiť pochopenie súvislostí, javov a poznatkov. V predprimárnom vzdelávaní je to charakteristické využitím zásady názornosti. Využitím rôznych druhov názorného materiálu: obrázkov, názorných pomôcok, didaktickej techniky a s využitím internetu. V neposlednom rade má dôležitú úlohu upevňovanie schopností a zručností častým opakovaním a utvrdzovaním formou hry a praktickej činnosti. Uplatňujeme princíp trvácnosti, ktorý je splnený v súlade s dodržiavaním ostatných zásad výchovno-vzdelávacej činnosti.

Princípy výučby vyplývajú zo zákonitostí VV procesu, z overených zovšeobecnených pedagogických skúseností a z požiadaviek spoločnosti.

Keďže sa edukačný a výchovný proces neustále zdokonaľuje, modernizuje je potrebné mať na zreteli aj princípy tvorivo-humanistického pôsobenia. Je to podporovanie jedinečnosti osobnosti dieťaťa. Rešpektovanie sebautvárania osobnosti, priority vývojových schopností a postojov, ale aj princíp osobného prežívania výchovno-vzdelávacieho procesu. Majstrovstvom učiteľky materskej školy je jej prispôsobenie všetkých zásad a princípov momentálnej situácii pri edukačnej činnosti. Ak má vytvorené podmienky pre pokojnú kvalitnú výchovnovzdelávaciu prácu, potom je učenie a práca s deťmi radosťou a deti cítia pohodu a lásku v triede, kde sa budú každý deň s radosťou vracať. To je jeden z našich cieľov.

Obsahové celky a témy

IX. Zajko sa zoznamuje

Ja a moji kamaráti

Moja rodina

Moja obec

Zem naša živiteľka / EKO/

X. HLADNÝ ZAJKO

Ovocie a zelenina

Zdravé potraviny

Jeseň / úkazy počasia/

Farby jesene / farba, veľkosť/

XI. ZAJKO A ZDRAVIE

Moje telo

Ochrana zdravia

Bezpečnosť na cestách

Orientácia v priestore

XII. ZAJKOVE VIANOCE

Mikuláš

Čarovné tvary

Vianoce

1. ZAJKOVA ZIMA

Slovensko

Lesné zvieratá

Živly Zeme

Zima / úkazy počasia/

1. ZAJKO OBJAVUJE

Materiály

Vlastnosti materiálov

Vesmír / magnetizmus, voľný pád predmetov/

Fašiangy

1. ZAJKO V ROZPRÁVKE

Mesiac knihy

Remeslá a povolania

Veľká noc

1. ZAJKOVA JAR

Kultúrne tradície

Jar / úkazy počasia/

Domáce zvieratá

Časové vzťahy

1. ZAJKO V MAMINOM NÁRUČÍ

Kvety – bylinky

Deň matiek

Hmyz

Ekológia

1. ZAJKOVE LETO

MDD

Exotické zvieratá

Leto / úkazy počasia/

Upevňovanie poznatkov

**Súčasťou učebných osnov sú výkonové štandardy vypracované minimálne v rozsahu vzdelávacích štandardov štátneho vzdelávacieho programu. Učiteľkám umožňujú prispôsobovať výchovno-vzdelávaciu činnosť konkrétnym deťom a ich vzdelávacím potrebám. Učiteľky výkonové štandardy uplatňujú v Plánoch výchovno-vzdelávacej činnosti, ktoré musia byť vypracované týždeň vopred.**

**10. STRATÉGIE VZDELÁVACÍCH AKTIVÍT**

Viď dokument : Stratégie

**11. POŽIADAVKY NA KONTINUÁLNE VZDELÁVANIE PEDAGOGICKÝCH**

**ZAMESTNANCOV**

Kontinuálne vzdelávanie ako súčasť celoživotného vzdelávania je sústavný proces nadobúdania vedomostí, zručností a spôsobilostí s cieľom udržiavania, obnovovania , zdokonaľovania, rozširovania a dopĺňania profesijných kompetencií pedagogického zamestnanca a odborného zamestnanca potrebných na výkon pedagogickej činnosti a na výkon odbornej činnosti. Konkrétnejšie informácie obsahuje Plán kontinuálneho vzdelávania.

Profesijný rozvoj sa v kariérovom systéme uskutočňuje prostredníctvom :

-kontinuálneho vzdelávania

-tvorivých dielní súvisiacich s výkonom pedagogickej činnosti

-školení organizovaných Metodicko-pedagogickým centrom, Súkromným centrom pedagogického a psychologického poradenstva, Štátnym pedagogickým ústavom

-sebavzdelávaním.

**Problematika kontinuálneho vzdelávania pedagogických zamestnancov je podrobne každoročne rozpracovaná v ročnom pláne kontinuálneho vzdelávania pedagogických zamestnancov.**